Samarqandda Nexia’ni xavfli manyovrlar qilib boshqargan haydovchi javobgarlikka tortildi (video)

Ijtimoiy tarmoqlarda Samarqand shahrida Nexia avtomobilini turli xavfli manyovrlarni amalga oshirib haydagan fuqaroning videosi tarqaldi. IIV YHXXning ma’lum qilishicha, holat o‘rganilib, qoidabuzar haydovchiga chora ko‘rilgan.

 Kadr: Telegram
Internetda tarqalgan videoda Nexia rusumli avtomobil haydovchisi turli xavfli manyovrlar bilan avtomobil boshqarganligi aks etgan bo‘lib, u keng jamoatchilik muhokamalariga sabab bo‘lgan.
Video Samarqand viloyati IIB JXX YHXB xodimlari tomonidan olib borilgan surishtiruv ishlari natijasida mazkur qoidabuzar haydovchi topilgan. Aniqlanishicha, ushbu haydovchining shu kabi 14 ta videolavhasi ijtimoiy tarmoqlarda tarqatilgan.
“Barcha haydovchilardan mendek bunaqa (xavfli manyovrlar bilan — tahr.) haydamaslikni so‘rayman”, — deydi fuqaro.
Ta’kidlanishicha qoidabuzar haydovchiga nisbatan o‘rnatilgan tartibda chora ko‘rilgan.
Avvalroq Qashqadaryoda 12 nafar yigit mashinalar oynasidan chiqib olib, qarama-qarshi tomonga harakatlangani to‘g‘risida xabar berilgandi.